สวัสดีค่ะ ขออนุญาตสอบถามหมค่ะ เกี่ยวกับเลือดที่ออกจากช่องคลอด คือหนูประจำเดือนเพิ่งหมดเมื่อวันที่ 30.01.2020 พอมาเมื่อวาน1. วันที่ 05.02.2020 มีเลือดออกทางช่องคลอดไม่เยอะคะ แบบแค่เลอะ กกน. เป็นสีน้ำตาล2.พอมาเช้าวันนี้ 06.02.2020 ก็มีเลือดติดที่ กกน. อีกเป็นสีน้ำตาลเช่นกัน พอเอาทิชชูเช็ดที่ อวัยวะเพศจะมีลิ่มเลือดออกมานิดหน่อย แต่เป็นสีแดงสดค่ะในวันที่ 05.02.2020 ก่อนจะมีเลือดเลอะ กกน. จะมีการปวดท้องด้านซ้าย เหมือนมีการบีบ - คลาย อยู่แบบนี้ตลอดเลยค่ะส่วนวันที่ 06.02.2020 มีการปวดท้องหน่วงๆ อยากทราบว่าใช่ประจำเดือนใหมค่ะ เพราะตอนนี้รู้สึกกังวลมากค่ะเพราะปจด. ก็เพิ่งหมดไป ทำไมถึงมาไวจัง แบบนี้อันตรายใหมค่ะ
สวัสดีค่ะ Maytayaการมีเลือดออกทางช่องคลอดดังกล่าวมา อาจเป็นเลือดออกผิดปกติที่ไม่ใช่ประจำเดือน ซึ่งอาจเกิดจาก-ภาวะแทรกซ้อนจากการตั้งครรภ์เช่น แท้ง ท้องนอกมดลูก-มีการติดเชื้อที่ช่องคลอดหรือปากมดลูกหรือมดลูก-มีบาดแผลบริเวณช่องคลอดหรืออวัยวะเพศภายนอก-อวัยวะภายในอุ้งเชิงกรานสตรีอักเสบ อาจมีไข้ ร่วมกับตกขาวผิดปกติด้วย-เนื้องอกมดลูก-ถ้าปนออกมากับปัสสาวะ อาจมีภาวะทางเดินปัสสาวะอักเสบแนะนำไปพบสูตินรีแพทย์ค่ะ เพราะการเลือดออกทางช่องคลอดที่ไม่ใช่ประจำเดือนเป็นภาวะผิดปกติ ต้องหาสาเหตุและแก้ไขค่ะ แพทย์อาจตรวจภายใน ตรวจปัสสาวะ ตรวจการตั้งครรภ์ ร่วมกับทำอัลตราซาวน์หน้าท้องเพื่อหาสาเหตุต่อไปการดูแลตัวเองเบื้องต้น งดการมีเพศสัมพันธ์ ไม่สวนล้างช่องคลอด ไม่ซื้อยาปรับฮอร์โมนใดๆมารับประทานเอง ถ้ามีอาการซีดอ่อนเพลียจากเสียเลือดมาก ไข้สูง ตกขาวผิดปกติ ควรรีบไปพบแพทย์